OzLabs/hebrew-wiki-articles huggingface dataset:
אנטוניו גיזלנצוני

אנטוניו גיזלנצוני (באיטלקית: Antonio Ghislanzoni; 25 בנובמבר 1824 – 16 ביולי 1893) היה עיתונאי, משורר וסופר איטלקי, שכתב לבריות בשביל ורדי ובשביל מלחינים אחרים. הידועות ביותר ביניהן הן אאידה והגרסה המתוקנת של כוחו של גורל.

== ביוגרפיה ==
גיזלנצוני נולד בלקו, לומברדיה ולמד זמן קצר בסמינר לכמרים, אך סולק משם בגלל התנהגות לא-נאותה ב-1841. הוא החליט ללמוד רפואה בפאוויה. אבל ויתר על כך כעבור זמן קצר והחל בקריירה של זמר בריטון ובטיפוח נטיותיו הספרותיות. 

בשנת 1848, בהשראת רעיונותיו הלאומיים של ג'וזפה מציני, ייסד גיזלנצוני כמה עיתונים רפובליקאים במילאנו, אבל בסופו של דבר נאלץ למצוא מקלט בשווייץ. כאשר נסע לרומא להשתתף בהגנה על הרפובליקה בהתהוותה, נעצר גיזלנצוני בידי הצרפתים ונכלא לזמן קצר בקורסיקה.

באמצע שנות ה-50' של המאה ה-19 הסתלק גיזלנצוני מן הבימה והשקיע את מרצו בפעילות עיתונאית בחוגי הבוהמה של מילאנו, בניהול "איטליה מוזיקלה" ובעריכת "גאזטה מוזיקלה די מילאנו". כן ייסד את המגזין Rivista minima בשיתוף פעולה עם אריגו בויטו, בין היתר.

ב-1869 פרש גיזלנצוני מעיתונאות וחזר ללומברדיה, מחוז ילדותו, שם הקדיש את זמנו לספרות ולכתיבת לבריות לאופרות. הוא הרבה לכתוב סיפורים קצרים בחרוזים וחיבר רומנים שונים, ביניהם, Angioli nelle tenebre (1865), La contessa di Karolystria (1883), AbracadabraUn suicidio a fior d'acqua (1864) ו-Storia dell'avvenire (1884). הרומן שלו בנושא החיים בתיאטרון, Gli artisti da teatro משנת 1865 יצא לאור מחדש במאה ה-20. כמו כן הוציא לאור מסות מוזיקליות, שהחשובה בהן היא Reminiscenze artistiche

גיזלנצוני כתב כשמונים וחמש לבריות, בהן "אדמה" בשביל קאטאלאני (1866), "פוסקה" (1873) ו"סלבטור רוזה" (1874) בשביל גומז, "הליטאים" בשביל פונקיילי והגרסה השנייה של "כוחו של גורל, (1869). כמו כן תרם כמה בתי שיר לתרגום המחודש לאיטלקית של "דון קרלוס" מאת ורדי.

גיזלנצוני מת בקפרינו, ברגמו בשנת 1893, בן 69.

==קישורים חיצוניים==

* 
* 

קטגוריה:סופרים איטלקים
קטגוריה:עיתונאים איטלקים
קטגוריה:לבריתנים איטלקים
קטגוריה:ילידי 1824
קטגוריה:איטלקים שנפטרו ב-1893
ריקרדו רושה

ריקרדו סרז'יו רושה אזבדו (בפורטוגזית: Ricardo Sérgio Rocha Azeved; נולד ב-3 באוקטובר 1978) הוא כדורגלן עבר פורטוגלי, אשר נולד בעיר סנטו טירסו. נכון להיום, שיחק כמגנה של קבוצת הפרמייר ליג טוטנהאם הוטספר.

==קריירת מועדונים==

רושה שיחק בראשית הקריירה שלו בקבוצה הקטנה פאמלישאו, ממנה עבר לשחק בספורטינג בראגה. אחרי שהרשים רבים בעת הקמפיין של בראגה בטורניר גביע אופ"א, בנפיקה ליסבון רכשה אותו ב-2001, יחד עם חברו לסגל טיאגו. במהלך 4 וחצי העונות שבהן שיחק בבנפיקה, הוא שיחק סך הכל 162 משחקים וכבש 3 שערים. 

ב-17 בינואר 2007, החלו להתפרסם מודעות בתקשורת האנגלית ובפורטוגל אודות מעברו של רושה לטוטנהאם. ביום שלמחרת, פורסם בתקשורת הפורטוגלית שהעסקה אושרה סופית, באמצעות סוכנו רוני רוזנטל, תמורת 3.2 מיליון פאונד ו-2 משחקי ידידות בין המועדונים שבהם בנפיקה תקבל את כל ההכנסות ממכירת כרטיסים.

משחקו הראשון של רושה בטוטנהאם היה ב-27 בינואר 2007, בניצחון 3-1 על סאות'נד יונייטד במסגרת הסיבוב הרביעי של גביע ה-FA, כאשר שיחק במקומו של הקפטן הפצוע של הקבוצה, לדלי קינג. ב-10 בפברואר 2007, רושה שיחק את משחקו הראשון בפרמייר ליג, במשחק נגד שפילד יונייטד. ב-14 במאי 2008, נפוצו שמועות על כך שרושה ביקש להיכנס לרשימת ההעברות של המועדון עקב העובדה שלא שותף במספיק משחקים.

ב-31 באוגוסט 2009 חתם לעונה אחת בקבוצה הבלגית סטנדרד ליאז'. לאחר חצי עונה חזר לאנגליה וחתם בפורטסמות' לשנתיים.

==קריירה בינלאומית==

אחרי שערך את הופעת הבכורה המלאה הראשונה שלו עבור פורטוגל נגד סקוטלנד, ב-2002, הוא זומן מחדש לסגל הנבחרת רק לאחר 3 שנים נוספות, לקראת משחקי שלבי המוקדמות של יורו 2008 נגד דנמרק ופינלנד.

==תארים==

בנפיקה ליסבון
* הגביע הפורטוגלי: 2003/2004
* ליגת העל הפורטוגלית: 2004/2005
* הסופרקאפ הפורטוגלי: 2004/2005

==קישורים חיצוניים==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני ספורטינג בראגה
קטגוריה:כדורגלני בנפיקה ליסבון
קטגוריה:כדורגלני טוטנהאם הוטספר
קטגוריה:כדורגלני סטנדרד לייז'
קטגוריה:כדורגלני פורטסמות'
קטגוריה:כדורגלני נבחרת פורטוגל
קטגוריה:פורטוגזים שנולדו ב-1978
סכמות גילברט ולינאטי ליוליסס

כריכת המהדורה הראשונה מ-1922
סכמות גילברט ולינאטי ליוליסס הן רשימות שנוצרו על ידי מחבר יוליסס, הסופר ג'יימס ג'ויס, על מנת לסייע לידידיו קרלו לינאטי וסטיוארט גילברט להבין את המבנה והעלילה בספר. לינאטי אף תרגם את הספר לאיטלקית, וגילברט פרסם את הסכמה שלו ב-1930 בספר נפרד. סכמות אלו משמשות עד ימינו חוקרים בניתוח הספר.

ב-21 בספטמבר 1920 שלח ג'ויס ללינאטי מכתב ובו, בנוסף לרשימות שצירף, כתב בין היתר:

סכמת גילברט ליוליסס נוצרה בשנת 1921, ופורסמה על ידו בשנת 1930. הסכמה של גילברט כוללת תיאור פרטני של כל פרק, ובכלל זה שמו המקביל לאודיסאה (שמות הפרקים לא נכללו בספר המקורי), זמן התרחשות, צבע, סמל, מדע או אמנות קשורים, טכניקת כתיבה, איבר, סמלים ותיאור הסצנה.

סכמת לינאטי מקיפה מעט יותר וכוללת גם דמויות מקבילות מהמיתולוגיה היוונית ומשמעות.
בסכמה של לינאטי חסר תיאור מפורט של שלושת הפרקים האחרונים משום שהם היו בשלבי כתיבה ראשוניים באותה עת.

== סכמת גילברט ==

=== טלמאכיה ===
{| class="wikitable" cellpadding="5px"
! שם הפרק !! זמן !! סצנה !! צבע !! מדע / אמנות !! איבר בגוף !! סמל (על פי גילברט)!! טכניקת כתיבה
|-valign="top"
| טלמכוס || 8 בבוקר ||"המגדל"|| זהב / לבן

| תאולוגיה
| אין
|יורש
|נראטיב (צעיר)
|-valign="top"
| נסטור || 10:00 ||"בית הספר" 
|| חום

| היסטוריה
| אין
| סוס
|קטכיזם (אישי)
|-valign="top"
| פרוטאוס || 11:00 || "החוף"|| כחול (לינאטי) או ירוק

| פילולוגיה
| אין
| גאות
|מונולוג (גבר)
|}

=== אודיסיאה ===
{| class="wikitable" cellpadding="5px"
! שם הפרק !! זמן !! סצנה !! צבע !! מדע / אמנות !! איבר בגוף !! סמל (על פי גילברט)!! טכניקת כתיבה
|-valign="top"
| קליפסו || 8 - 9 || "הבית"
|| כתום

| כלכלה 
| כליות
| נימפה
||
|-valign="top"
| אוכלי הלוטוס || 9 - 10 ||"בית המרחץ"
|

| כימיה/בוטניקה 
| איבר המין 
|אוכריסטיה
||
|-valign="top"
| האדס || 11 - 12 ||"בית הקברות"
|| שחור-לבן

| דת
| לב 
| קברן
|
|-valign="top"
| אאולוס || 12 - 1 || "העיתון"
|| אדום

| רטוריקה
| ריאות 
| עורך
|
|-valign="top"
| לסטריגונים || 13 - 14 ||"הארוחה"
|| 

| ארכיטקטורה
| ושט
| איש-חוק
|
|-valign="top"
| סקילה {{ש}} וכריבדיס || 14 - 15 || "הספרייה"
||

| ספרות
| מוח 
| סטרטפורד/לונדון
|
|-valign="top"
| הסלעים{{ש}} הנודדים || 15 - 16 ||"הרחובות"|| 

| מכניקה 
| דם
| אזרחים
| 
|-valign="top"
| הסירנות || 16 - 17 ||"חדר הקונצרטים"|| 

| מוזיקה 
| אוזן 
| מוזגות
|
|-valign="top"
| הקיקלופים|| 17 - 18 ||"הטברנה" ||

| כירורגיה
| שרירים
| פניאנים 
|
|-valign="top"
| נאוסיקה|| 20 - 21 ||"הסלעים" || כחול-אפור (גילברט)

| ציור
| אוזן, אף
| בתולה
| 
|-valign="top"
| שורי השמש || 22 - 23 ||"בית החולים" || לבן

| פיזיקה/רפואה
| רחם
| אימהות
|
|-valign="top"
| קירקי || 23 - 24 ||"בית הבושת" || סגול

| מחול 
| שלד 
| יצאנית
|
|}

=== השיבה הביתה ===
{| class="wikitable" cellpadding="5px"
! שם הפרק !! זמן !! סצנה !! צבע !! מדע / אמנות !! איבר בגוף !! סמל (על פי גילברט)!! טכניקת כתיבה
|-valign="top"
| אמאוס ||12 - 1 (לילה) ||"בית המחסה" ||אין

| ניווט
| עצבים 
| מלחים
|
|-valign="top"
| איתקה ||1 עד 2(לילה) ||"הבית" ||

| מדע
| שלד
|שביטים
|
|-valign="top"
| פנלופי || <math>\infty</math> ||"המיטה" ||

| 
| בשר
|ארץ
|
|}

==ראו גם==
*סכמת לינאטי ליוליסס
== הערות שוליים ==

קטגוריה:יוליסס
ג'ון הייטינחה

ג'ון חיסברט אלן הייטינחה (בהולנדית: John Gijsbert Alan Heitinga; נולד ב-15 בנובמבר 1983 באלפן אן דן ריין שבהולנד) הוא כדורגלן עבר הולנדי ששיחק בעמדת הבלם וכיום מאמן. לזכותו של הייטינחה 87 הופעות במדי בנבחרת הולנד.

== קריירה ==
הייטינחה התפתח במערכת הנוער של קבוצת אייאקס אמסטרדם. ב-2001 שיחק לראשונה עם הקבוצה הבוגרת, ובמהרה ביסס את מעמדו בקבוצה, אך שתי פציעות חמורות השביתו אותו לתקופה ארוכה. הוא שב לשחק בעונת 2003/04 והפגין יכולת טובה. הצלחתו באייאקס הביאה את דיק אדבוקאט לזמנו לנבחרת הולנד. הוא ערך את הבכורה בפברואר 2004, ובאליפות אירופה של אותה שנה שיחק בשלושה משחקים.

שתי העונות הבאות היו בלתי יציבות בעבור אייאקס. אי היציבות הקשתה על הייטינחה להתפתח כשחקן. אף על פי כן, הוא המשיך להיות שחקן קבע באייאקס ובנבחרת ההולנדית תחת המאמן מרקו ואן באסטן, שזימן אותו לסגל הנבחרת במונדיאל 2006.

ב-2008, לאחר שזכה בתואר כדורגלן השנה בהולנד והשתתף עם נבחרת הולנד ביורו 2008, עבר לאתלטיקו מדריד ששילמה לאייאקס עבורו 10 מיליון אירו. בסך הכול הופיע במשך שבע שנים ב-146 משחקי ליגה במדי אייאקס והבקיע 16 פעמים.

לאחר 8 שנים, ביוני 2015 חזר לקבוצת נעוריו אייאקס, וחתם לעונה אחת בקבוצה. בפברואר 2016 פרש ממשחק פעיל.

== קישורים חיצוניים ==

* 

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני אתלטיקו מדריד
קטגוריה:כדורגלני אייאקס
קטגוריה:כדורגלני אברטון
קטגוריה:כדורגלני פולהאם
קטגוריה:כדורגלני הרטה ברלין
קטגוריה:כדורגלני נבחרת הולנד
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:מאמני כדורגל הולנדים
קטגוריה:מאמני אייאקס
קטגוריה:הולנדים ממוצא אינדונזי
קטגוריה:הולנדים שנולדו ב-1983
דריל (קוף)

הדְּריל (שם מדעי: Mandrillus leucophaeus) הוא מין של קוף ממשפחת קופים בעלי זנב. קרוב למנדריל, המסווג יחד איתו לסוג מנדריל. הוא אחד המינים הגדולים במשפחתו עם אורך של 70 ס"מ ומשקל מרבי של 50 ק"ג בזכרים, אם כי הנקבות קטנות בהרבה ומשקלם עד 12.5 ק"ג. הוא בעל רעמה עבה ובעל גוונים עזים על פניו בדומה למנדריל אך חסר את הגוונים האדומים והכחולים של המדריל.

==תפוצה ותת-מינים==
הוא מצוי בטבע ביערות הגשם הטרופיים של אגן הקונגו בקמרון, ניגריה, מצפון לנהר סנאגה, באי ביוקו ובחלק מגינאה המשוונית. הוא אחד הקופים הנדירים ביותר באפריקה, אשר נפגע מכריתת יערות ומציד אנושי.

קיימים שני תת-מינים של דריל:

*דריל השפלה (Mandrillus leucophaeus leucophaeus)
*דריל ביוקו (Mandrillus leucophaeus poensis)

==התנהגות==
זכר האלפא מוביל קבוצה של כ-20-30 פרטים, המורכבת מזכרים ונקבות והוא האב למרבית הצעירים. קבוצה זו עשויה להצטרף לאחרים, וליצור על-קבוצה של מעל 100 פרטים. הם נוודים-למחצה בהתאם לעונות השנה, ולעיתים קרובות נוהגים לשפשף את החזה על העצים כדי לסמן את הטריטוריה שלהם. הם פעילים בעיקר על פני הקרקע, והחיפוש אחר מזון מתנהל בעיקר על הקרקע, אך שכיח למצוא את הלהקה על גבי העצים כדי לישון בלילה. לנקבות ילוד אחד בכל לידה, לידת תאומים תועדה פעם אחת במרכז שיקום וגידול דרילים בניגריה.

תוחלת החיים שלו היא עד 28 שנה.

עיקר תזונתו של הדריל כוללת מגוון רחב של פירות, אבל בתור אוכל-כול הוא גם מגוון בחלקי צמחים, שורשים, ביצים, חרקים, ויונקים קטנים מדי פעם. הטורף העיקרי שלו הוא הנמר האפריקאי.

==קישורים חיצוניים==

* 

== הערות שוליים ==

קטגוריה:טקסונים שתוארו בידי פרדריק קיוויה
קטגוריה:גנונים
קטגוריה:מגה-פאונה של אפריקה
קטגוריה:ניגריה: יונקים
קטגוריה:בעלי חיים שתוארו ב-1807
קהילות אוטונומיות של אנדורה

מבחינה אדמיניסטרטיבית אנדורה מחולקת ל-7 מחוזות - "קהילות אוטונומיות" (parròquia, פאריש). חלק מהמחוזות מחולק למספר נפות.
225px
{| border="1" cellspacing="0" style="border-collapse:collapse;" class="wikitable sortable"
|-
| סמל|| שם הקהילה || בירה || שם בשפת המקור || אוכלוסייה נכון לשנת 2019 ||שטח בקמ"ר
|-
| קניליו ||קניליו (עיירה)|| Canillo || 4,325|| 121
|-
| אנקאם || אנקאם (עיירה)|| Encamp|| 11,688 ||74
|-
| אורדינו || אורדינו (עיירה) || Ordino|| 4,942 ||89
|-
| לה מסנה || לה מסנה (עיירה) || La Massana|| 10,174||61
|-
| אנדורה לה ולה ||אנדורה לה ולה || Andorra la Vella || 22,440 || 12
|-
| סנט ז'וליה דה לוריה || סנט ז'וליה דה לוריה (עיירה) || Sant Julià de Lòria|| 9,375 ||60
|-
| אסקלדס-אנגורדני || לז אסקלדס || Escaldes-Engordany|| 14,599 ||47
|-
|}

==קישורים חיצוניים==

*
קטגוריה:אנדורה: חלוקה מנהלית
קטגוריה:רמת החלוקה המנהלית הראשונה לפי מדינה
אלכסנדר טישמה

אלכסנדר טישמה (בסרבית באותיות לטיניות: Aleksandar Tišma; 16 בינואר 1924 – 16 בפברואר 2003) היה סופר יהודי סרבי.

== קורות חיים ==
טישמה נולד לאב סרבי ולאם ממוצא יהודי-הונגרי בעיירה הורגוש שבחבל באצ'קה, סמוך לגבול הסרבי-הונגרי (אז – בתחומי ממלכת יוגוסלביה). רכש את השכלתו היסודית והתיכונית בנובי סאד, בסביבה רב-תרבותית ורב-לשונית. למד צרפתית וספרות בבודפשט ולבסוף הוסמך בלימודים גרמניים באוניברסיטת בלגרד. בסוף מלחמת העולם השנייה היה פעיל במחתרת האנטי-נאצית בנובי סאד.

לאחר מלחמת העולם השנייה החל לעבוד בנובי סאד כעיתונאי. מאוחר יותר עבד כעורך במטיקה סרפסקה, מוסד לחקר השפה והתרבות הסרבית, וכמרצה, נוסף על פעילותו הספרותית. יצירתו כוללת כ-15 ספרים, בהם רומנים, קבצים של סיפורים קצרים, ספרי שירה ומסות. כן עסק בתרגום מגרמנית ומהונגרית. כמה מסיפוריו עובדו לטלוויזיה ולקולנוע.

יצירתו תורגמה למספר רב של שפות, וזכתה להכרה נרחבת. בין הפרסים הספרותיים שקיבל: פרס נין (על "השימוש באדם", 1977), פרס אנדריץ', ופרס אוסטריה לספרות אירופית (1996). היה חבר האקדמיה הסרבית למדעים ולאמנויות והאקדמיה לאמנויות בברלין.

ספריו של טישמה הם לרוב בעלי אופי קודר ופסימי, אך מתאפיינים בהומניזם וחמלה. מבקרים משייכים לעיתים את יצירתו לאסכולה ספרותית מרכז אירופית, שעמה נמנים גם דנילו קיש, צ'סלב מילוש וברונו שולץ.

מספריו תורגמו לעברית (בתרגומה של דינה קטן בן-ציון) "השימוש באדם" ו"ספר על בלאם".

טישמה נמנע מפעילות פוליטית, אך הביע תמיכה בתנועות דמוקרטיות ביוגוסלביה ומאוחר יותר בסרביה, ועזב את מולדתו לצרפת ב-1993 במחאה על מדיניות ממשלו של סלובודן מילושביץ'. טישמה שב לנובי סאד, העיר שבה גדל ושמהווה ציר מרכזי ביצירתו, בשנת 2000, שלוש שנים לפני מותו.

== קישורים חיצוניים ==

* 

קטגוריה:סופרים סרבים
קטגוריה:עיתונאים יהודים סרבים
קטגוריה:סופרים יהודים יוגוסלבים
קטגוריה:זוכי פרס אוסטריה לספרות אירופית
קטגוריה:יהודים בשואה: סרביה
קטגוריה:ילידי 1924
קטגוריה:סרבים שנפטרו ב-2003
אלפראזולאם

אלפראזולאם (בכתיב לועזי: alprazolam; שמות גנרים: זנאקס, אלפרליד וקסנגיס. בלועזית: Xanax) היא תרופה מקבוצת התרופות נגד חרדה, העלולה לגרום להתמכרות בשימוש ממושך. התרופה מפחיתה חרדה תוך זמן קצר. היא ודומותיה משפיעות באמצעות הגברת פעולת המוליך העצבי GABA שחשוב למניעת תחושת חרדה במצבי דחק והפרעה טורדנית כפייתית (OCD) ופרנויה, וגם עוזרת לאגורפוביה.

==קישורים חיצוניים==

* 
*
* 
* [https://shvilhaderech.co.il/%D7%90%D7%A0%D7%A6%D7%99%D7%A7%D7%9C%D7%95%D7%A4%D7%93%D7%99%D7%94/%d7%9e%d7%93%d7%9b%d7%90%d7%99%d7%9d/%d7%91%d7%a0%d7%96%d7%95%d7%93%d7%99%d7%90%d7%96%d7%a4%d7%99%d7%a0%d7%99%d7%9d/ בנזודיאזפינים], האנציקלופדיה של שביל הדרך לחיים

קטגוריה:תרופות נוגדות חרדה
קטגוריה:בנזודיאזפינים
ויקטור חריאפה

ויקטור ולדימירוביץ' חריאפה (ברוסית: Виктор Владимирович Хряпа; נולד ב-3 באוגוסט 1982 בקייב שבברית המועצות, כיום באוקראינה) הוא כדורסלן עבר רוסי, אשר שיחק באופן פעיל בין השנים 1999–2018. גובהו 2.06 מטרים.

==קריירה==
את הקריירה החל חריאפה בקבוצת חימיק אנגלס הרוסית, תחילה בנוער ולאחר מכן גם בבוגרים. באמצע עונת 1999-2000 עבר לקבוצת אבטודור סראטוב. בעונת 2000-2001 נבחר לתגלית העונה בליגה הרוסית. לאחר שתי עונות וחצי בסרטוב הצטרף חריאפה לצסק"א מוסקבה, איתה זכה בשתי אליפויות רוסיה, ב-2003 וב-2004.

בדראפט 2004 נבחר חריאפה במקום ה-22 על ידי ניו ג'רזי נטס, והוא עבר בטרייד לפורטלנד טרייל בלייזרס. בפורטלנד לא הצליח חריאפה להרשים, וקלע 4.2 נקודות למשחק בעונתו הראשונה ו-5.8 בשנייה. בסוף יוני 2007 עבר חריאפה בטרייד לשיקגו בולס יחד עם טיירוס תומאס, בתמורה ללמרכוס אולדרידג'.

בשתי העונות בשיקגו אכזב חריאפה ושיחק רק 8 דקות בממוצע למשחק. בפברואר 2008 החליטה שיקגו לקנות את שארית חוזהו ולשחרר אותו, וכמה ימים לאחר מכן חתם על חוזה לארבע שנים וחצי בצסק"א, איתה זכה באליפות רוסיה וביורוליג ב-2008. הוא שיחק בקבוצה עד עונת 2018 ועזב לאחר 13 עונות בסך הכל בקבוצה.

חריאפה נמנה עם סגל נבחרת רוסיה, והיה שותף בזכייתה באליפות אירופה ב-2007.

==קישורים חיצוניים==

קטגוריה:מדליסטים אולימפיים רוסים
קטגוריה:כדורסלנים רוסים
קטגוריה:כדורסלני נבחרת רוסיה
קטגוריה:כדורסלני אבטודור סראטוב
קטגוריה:כדורסלני צסק"א מוסקבה
קטגוריה:כדורסלני פורטלנד טרייל בלייזרס
קטגוריה:כדורסלני שיקגו בולס
קטגוריה:כדורסלנים באולימפיאדת בייג'ינג (2008)
קטגוריה:כדורסלנים באולימפיאדת לונדון (2012)
קטגוריה:בחירות דראפט של ניו ג'רזי נטס
קטגוריה:רוסים שנולדו ב-1982
קן ראסל

קן ראסל (באנגלית: Henry Kenneth Alfred Russell; 3 ביולי 1927 – 27 בנובמבר 2011), היה במאי קולנוע בריטי שנודע הודות לסרטי הקולנוע והטלוויזיה שביים והתאפיינו בסגנון ייחודי. סגנונו התאפיין במיניות בוטה ובהתעסקות בכנסייה הקתולית: ראסל עצמו המיר את דתו לקתוליות ב-1957 ואף שדבקותו בה נחלשה במרוצת השנים והוא חדל לקיים אורח חיים תואם, הנושא מילא תפקיד מרכזי ביצירתו. הרבה לעסוק בעבודתו במשוררים בולטים, ביוצרים מוזיקליים. בתחום זה, ידועה הסדרה החלוצית שביים עבור רשת BBC ועסקה בחייהם של משוררים שחרגו מההתנהגות המקובלת לזמנם. ראסל ידוע בעיקר הודות לסרטי הקולנוע נשים אוהבות (Women in Love), "טומי" (בכיכובם של חברי להקת המי) והסרט מצבים משתנים (Altered States).

== מסרטיו ==
* 1967 - "מוח שווה ביליון" על פי ספרו של לן דייטון עם מייקל קיין
* 1969 - "נשים אוהבות", מועמדויות לאוסקר. על פי רומן מאת ד. ה. לורנס, עם אוליבר ריד, אלן בייטס וגלנדה ג'קסון שזכתה בסרט הזה לאוסקר השחקנית הטובה ביותר
* 1970 - "צ'ייקובסקי", עם ריצ'רד צ'מברלין
* 1971 - "שדים" 
* 1971 - "החבר שלי" (מחזמר) על פי המחזה מאת סנדי וילסון, עם טוויגי, גלנדה ג'קסון
* 1972 - "משיח פרא"
* 1974 - "מאהלר" על המלחין גוסטב מאהלר
* 1975 - "ליסטומניה"
* 1975 - "טומי", עם אלטון ג'ון, טינה טרנר, ג'ק ניקולסון, אריק קלפטון ואחרים
* 1977 - "ולנטינו" עם רודולף נורייב
* 1980 - "מצבים משתנים" עם ויליאם הארט על פי תסריט מאת פאדי צ'ייבסקי
* 1984 - "למות בעד תשוקה" עם קתלין טרנר, אנתוני פרקינס
* 1986 - "גותי"
* 1988 - "ריקודה האחרון של סאלומה", על מחזהו של אוסקר ויילד
* 1991 - "זונה", עם תרזה ראסל
* 1996 - "מיינדבנדר", ביוגרפיה של אורי גלר, גילם ישי גולן

רבים מסרטיו הוקרנו גם על מסכי הטלוויזיה.

== מספריו ==
* 1989 - "תמונה בריטית" (British Picture) אוטוביוגרפיה. הספר היה גם לסרט טלוויזיה הכולל ראיונות עם הכותב.

== קישורים חיצוניים ==

* [http://www.iainfisher.com/russell.html אתר העוסק בסרטיו של קן ראסל]
* 
* 
* 

== הערות שוליים ==

קטגוריה:אמנים שעל שמם כוכב לכת מינורי
קטגוריה:במאי קולנוע בריטים
קטגוריה:בריטים שנולדו ב-1927
קטגוריה:בריטים שנפטרו ב-2011
סגומו

סגומו (באנגלית: Segomo - "מנצח", "רב עוצמה") היה אל המלחמה במיתולוגיה הקלטית. פולחנו היה נפוץ בעיקר בגאליה (צרפת של ימינו).

עם המפגש בין התרבות הקלטית לתרבות רומית זוהה סגומו עם האל מרס או עם הרקולס מהמיתולוגיה הרומית.

סגומו היה זהה למעשה לאל קוקידיוס שפולחנו היה נפוץ בבריטניה.

העיט או הנץ סימלו את סגומו.

קטגוריה:אלים בריטיים וגאליים קדומים
קטגוריה:אלי מלחמה
הרמן

הרמן (Hermann, Herman) הוא שם פרטי וכן שם משפחה שמקורו בשפות גרמאניות ומשמעותו איש צבא.

קטגוריה:שמות פרטיים לגברים
קטגוריה:שמות משפחה גרמניים
קטגוריה:שמות פרטיים גרמניים
סוקלוס

פסל [[ברונזה של סקולוס מווינה.]]
תגליף של סוקלוס ונאנטוסולאלטה מסארבורג. 
סוקלוס (Sucellus או Sucellos - "המכה בפטיש") היה אל החקלאות, היערות, והבירה במיתולוגיה הקלטית.

סוקלוס מתואר לרוב כאדם מבוגר ומזוקן האוחז בידו פטיש או חבית בירה.

האלה נאנטוסואלטה נחשבת בת זוגו של סוקלוס, ומוצגת לעיתים כעומדת לצידו בתגליפים ופסלים.

בתגליף אבן שהתגלה בסארבורג מהמאה הראשונה או ראשית המאה השנייה מתוארים סוקלוס ונאנטוסואלטה כלובשים גלימות ארוכות. נאנטוסואלטה אוחזת בידה שובך יונים, סקולוס מתואר כאדם מזוקן האוחז בידו פטיש וכד. לרגלי שניהם מתואר עורב.

למעלה מעשר כתובות המוקדשות לסוקלוס התגלו בחפירות ארכאולוגיות. מרביתן מגאליה (צרפת של ימינו) ואחת מיורק שבאנגליה.

==קישורים חיצוניים==

* 

קטגוריה:אלי חקלאות
קטגוריה:אלים בריטיים וגאליים קדומים
גראנוס

גראנוס (Grannus או Granus) הוא אל המעיינות החמים (והמעיינות בכלל), השמש, האש והרפואה במיתולוגיה הקלטית.

מרכזו הפולחני העיקרי היה באקווה גראני (Aquae Granni - כיום באאכן שבגרמניה). שמעו של המרכז הפולחני יצא למרחוק, ובשנת 215 ביקר באתר הקיסר הרומי קרקלה.

מרכזי פולחן רבים נוספים התגלו באלצאי, ארנהיים, אאוגסבורג, במברג, בון, מנגן, ארפ, שפייר, טריר, ביטברג ופינינגן (כולם בגרמניה של ימינו), וכן באתרים רבים בגאליה (צרפת של ימינו) ובהם האתר בלימוז', באינוורסק שבסקוטלנד, אסטורגה שבספרד, ברומא שבאיטליה, בווסטרוס שבשוודיה, בלנדורף שבאוסטריה, בתטפורד בנורפוק שבאנגליה וכן בהונגריה ורומניה.

על פי הכתובות שהתגלו ניתן לראות כי במהלך המפגש בין התרבות הקלטית והתרבות הרומית זוהה האל גראנוס עם האל אפולו מהמיתולוגיה הרומית בשל תפקידו כאל המרפא ואל השמש. בטריר זוהה גראנוס עם אפולו פיבוס.

לרוב גראנוס מזוהה עם אלים נוספים - באאוגסבורג הוא מלווה בדיאנה וסירונה, ברומא, ביטברג ובמברג מלווה אותו סירונה, במנגן הוא מלווה בנימפות, בלאונגן הוא מלווה בהיגיאה ובסיבלה, בגראנד שבצרפת הוא מלווה בסול, בלימוז' הוא מלווה במרס ובאסטורגה שבספרד הוא מלווה בסראפיס, איזיס ומרס.

==לקריאה נוספת==
<div style="direction: ltr;">
* John T. Koch, Celtic Culture: A Historical Encyclopedia, Santa Barbara, California, ABC-CLIO, 2006, , .
</div>

==קישורים חיצוניים==

קטגוריה:אלים בריטיים וגאליים קדומים
קטגוריה:אלי בריאות
קטגוריה:אלי שמש
קטגוריה:אלי אש
קטגוריה:אלי ים ונהר
אביה ספיבק

אביה ספיבק (נולד בשנת 1947) הוא פרופסור אמריטוס לכלכלה באוניברסיטת בן-גוריון, לשעבר ראש המחלקה לכלכלה ודיקן הפקולטה למדעי הרוח והחברה באוניברסיטה.

== קריירה אקדמית ==
אביה ספיבק עשה את כל לימודיו האקדמיים באוניברסיטה העברית בירושלים. סיים תואר ראשון בכלכלה ובהיסטוריה בשנת 1969, תואר שני בכלכלה בשנת 1972 ודוקטורט בשנת 1977. בשנת 1975 הצטרף לסגל המחלקה לכלכלה באוניברסיטת בן-גוריון בדרגת מדריך ועשה את כל הדרך עד לדרגת פרופסור. 

בשנים 2002 עד 2006 היה משנה לנגיד בנק ישראל. מאז 2006 ספיבק הוא בעל מינוי של עמית בכיר במכון ון ליר שבירושלים, וחבר בדירקטוריונים של בנקים וקרנות פנסיה.

ספיבק כותב באופן קבוע טורים בעיתון כלכליסט.

בקיץ 2011 עמד ספיבק, יחד עם פרופ' יוסי יונה, בראש צוות ספיבק-יונה, שהורכב מוועדות מומחים עצמאיות, כחלופה לוועדת טרכטנברג. מסקנות הצוותים אף גובשו בספר "אפשר גם אחרת - מתווה לכינונה של חברה מתוקנת", בעריכת אביה ספיבק ויוסי יונה, שיצא בקיץ 2012 בהוצאת הקיבוץ המאוחד.

ב-26 במרץ 2018 נערך באוניברסיטת בן-גוריון כנס לכבוד פרישתו לפנסיה.

== קישורים חיצוניים ==

* [http://www.vanleer.org.il/he/node/501 פרופ' ספיבק], באתר האינטרנט של מכון ון ליר בירושלים
* 
* 
* [https://web.archive.org/web/20130309033150/http://j14.org.il/spivak/ לאתר צוותי ספיבק-יונה] במסגרת המחאה החברתית
* 
* 
* 
* 

קטגוריה:כלכלנים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת בן-גוריון בנגב: כלכלה
קטגוריה:משנים לנגיד בנק ישראל
קטגוריה:נשיאי האגודה הישראלית לכלכלה
קטגוריה:ישראלים שנולדו ב-1947
בארודונטלגיה

בארודונטלגיה היא כאב שיניים הנגרם משינוי בלחץ האטמוספירי, למשל במהלך טיסה, צלילה, או טיפול בתא לחץ.

==אפידמיולוגיה==
בחיל האוויר הישראלי נמדדה היארעות של כמעט מקרה בארודונטלגיה אחד על כל 100 שנות-טיסה. 8.2% מטייסי חיל האוויר הישראלי דיווחו על מקרה אחד לפחות של בארודונטלגיה בטיסה במהלך הקריירה התעופתית שלהם
.

==מהלך קליני==
בדרך כלל הכאב חולף מיד עם התייצבות הלחץ האטמוספירי, אך לעיתים נדרשים לשם כך מספר שעות או מספר ימים.

==אטיולוגיה==
מחקרים הראו, שכאב זה מופיע רק כאשר ישנה מחלה בשיניים, בחניכיים או בגת הלסת העליונה (סינוס). כמעט כל מחלה בחלל הפה עלולה לגרום לכאב זה: עששת, דלקת חניכיים, שחזור דנטלי לקוי, דלקת מוך השן, שן כלואה, דלקת גת הלסת העליונה (סינוסיטיס) ועוד.
<br />

==ראו גם==
* כאב שיניים
* בארוטראומה

==קישורים חיצוניים==
* 

==הערות שוליים==

קטגוריה:מחלות חלל פה, בלוטות רוק ולסתות
קטגוריה:רפואת צלילה
קטגוריה:רפואה תעופתית
קטגוריה:תוצאות גורמים חיצוניים
שרה פוקסון

שרה פוקסון-היימן (1932–1992) הייתה פסנתרנית ישראלית. 

==ביוגרפיה==
פוקסון נולדה בארץ ישראל והחלה לנגן בפסנתר בהיותה בת 5. בצעירותה פגשה את ורדינה שלונסקי שהדריכה אותה לגבי האזנה למוזיקה והשכלה כללית. כבר בשנת 1944 היא נגנה עבור רדיו ירושלים. היא למדה נגינת פסנתר אצל ליאו קסטנברג וקרול קליין בישראל. בשנת 1948 היא נגנה את קונצרט הגמר של מהמחלקה לפסנתר של בתיה רבינא. לאחר מכן למדה מוזיקה במשך שנה בשווייץ אצל ז'קלין בלנקרד ועוד שבועיים אצל פטר פייכטוונגר בלונדון. בשובה לישראל שירתה בתזמורת חיל האוויר. בשנות ה-50 היא נגנה בתזמורת קול ישראל. 

בשנת 1979 הקימה את "דואו באר שבע" עם הפסנתרן ההולנדי-ישראלי ברט ברמן. הם הוציאו תקליט ראשון בשנת 1983 ותקליט שני ב-1985. היא הרבתה להופיע ברחבי ישראל וכן בסיורי קונצרטים בצרפת, אנגליה, בלגיה, גרמניה והולנד. הקליטה לתחנות רדיו במרבית מדינות אלה ולטלוויזיה הישראלית. 

שרה פוקסון נודעה כמבצעת של מוזיקה קלאסית בת זמננו, כסולנית ובהרכבים קאמריים. ביצעה יצירות ישראליות רבות בהופעות בכורה. על העדפות המוזיקה שלה היא אמרה:
:"ברסיטלים אני מנגנת כל מה שצריך. גם שופין. הקהל אינו יכול בלי זה. אבל כשאני בוחרת את הרפרטואר לעצמי - אני בוחרת במוזיקה מודרנית."

נתן מישורי כתב עליה:
:"הפסנתרנית שרה פוקסון היימן היא היחידה בין הפסנתרנים הישראליים המקדישח עיקר בצועיה למוזיקה בת ימינו בכלל, ולמוזיקה ישראלית בפרט. היא מבצעת את המוזיקה החדישה באותה טבעיות ובאותו הופש ביטוי בהם היא מבצעת מוזיקה ישנה". צליל יפה, זריזות רבה של אצבעות וכוח זיכרון בלתי־רגיל, הם כלי העזר החשובים של הפסנתרנית. מכלול היצירות שברשותה הוא גדול, ונכללים בו מלחינים ידועים ובלתי ידועים מארצות שונות."

התאלמנה משופט השלום הבאר שבעי יהודה היימן בשנת 1990. לזוג נולדו שלושה בנים. 

במשך תקופה ארוכה נערך קונצרט שנתי לזכרה.

==דיסקוגרפיה==
===אלבומים===
* פרנץ שוברט: מוזיקה לפסנתר בארבע ידיים (אנגליה/ישראל 1983; ארצות הברית 1988; ארצות הברית 1991)
* מלחיני ברית התנועה הקיבוצית: מוזיקה לפסנתר בשתיים וארבע ידיים (אנגליה/ישראל, 1985)

===אוספים עם אמנים נוספים===
* רם דע-עוז: סוויטה בסגנון עתיק (ישראל, 1973)
* עמי מעייני: שני אלתורים (ישראל, 1976)
* יצירות מופלאות לפסנתר (ארצות הברית, 1989)
* קלר דה לון ומנגינות מוארות ירח אחרות (ארצות הברית, 1989)
* מאיר מינדל: תמר (ישראל, 1990)
* פרנק מרטן: מוזיקה קאמרית (שווייץ, 1991)
* דוד עורי: פורטרט מוזיקלי (ישראל, 1997)
* מסביב לעולם עם ציפי פליישר (ארצות הברית, 1997)
* רחל גלעין: ונגינותיי ננגן (ישראל, 1999)
* גבריאל אירני: ציפור הפלא (הונגריה, 2001)
* אשר בן יוחנן: דיוקנו של מלחין (ישראל, 2005)
* מקס שטרן: שיר המעלות (ישראל, 2012)

==קישורים חיצוניים==

* [http://www.notesonfranzschubert.com/fuxon.htm ביוגרפיה קצרה של שרה פוקסון באתר רשימות על פרנץ שוברט]

==הערות שוליים==

קטגוריה:פסנתרניות ישראליות
קטגוריה:פסנתרנים ישראלים
קטגוריה:באר שבע: אישים

קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-1992
קטגוריה:ישראלים שנפטרו ב-1992
מדד DMF

מדד DMF (ראשי תיבות של decay/missing/filled, עששת/עקירה/סתימה) או מדד חע”ס (במפורש: חֶסֶר, עששת, סתימה) הוא המדד האפידמיולוגי הנפוץ ביותר בתיאור שכיחות מחלת עששת השיניים. 

מדד זה סוכם את מספר השיניים (אז מסומן DMFt, כאשר t היא קיצור של teeth) או מספר משטחי השיניים (אז מסומן DMFs, כאשר s היא קיצור של surfaces) הנגועות בעששת, שנעקרו וששוחזרו (נסתמו) בגלל עששת. 

לקביעת גובה מדד זה, מדגם מייצג של האוכלוסייה נבדק קלינית בלבד (ללא צילומי רנטגן) בעזרת מראת פה, מחדר ובידוד (של השיניים מהצטברות רוק שעלול להסתיר נגעים על גבי השיניים) על ידי גלילי צמר גפן. 

עיקרון זה, של בדיקה באמצעות ציוד מועט בלבד וללא הזדקקות לצילומי רנטגן ואף למנורה דנטלית חזקה (כפי שקיים בכל מרפאת שיניים מודרנית) מאפשרת ביצוע מחקרי שדה אפידמיולוגים אף בקרב אוכלוסיות פרימיטיביות וללא חשמל. אחידות זו בתנאי הבדיקה מאפשרת השוואה של מחקרי נפיצות העששת שבוצעו במקומות שונים בעולם ואף בזמנים שונים. לדוגמה, במעקב שעורך ארגון הבריאות העולמי בקרב ילדים בני 12 שנים ברחבי העולם, דווח על מדד DMFt של 1.66 בישראל בשנת 2002, 1.19 בארצות הברית, 0.7 בבריטניה ו-5.9 בערב הסעודית, בעוד הממוצע העולמי עמד על 1.61. מובן, שככל שמדד זה נמוך יותר, כך העששת נפוצה פחות, ומצב בריאות הפה טוב יותר באותה האוכלוסייה.

מכיוון שמדד זה נקבע ללא צילומי רנטגן, הוא אינו משקף במדויק את שכיחות העששת והצרכים הטיפוליים באוכלוסייה. ההכרה בתת-הסוג של נגעי "עששת נחבאת", הניתנים לאבחון רק באמצעות צילום רנטגן, משקפת ביתר שאת את אי הדיוק שבשימוש במדד זה.

==הערות שוליים==

קטגוריה:רפואת שיניים
הולו

הוּלוּ (באנגלית: Hulu) היא חברה אמריקאית המספקת בידור Over the Top (סטרימינג ו-VOD), המאפשרת למשתמשים לצפות בסרטים ובתוכניות טלוויזיה לפי דרישה, החברה מציעה תוכן מכל רשת שידור גדולה בארצות הברית, כולל תוכן בלעדי ל-הולו. האתר מציע מגוון תוכניות רישום שחלקן כוללות צפייה ללא פרסומות. בשלב זה תוכן האתר זמין למשתמשים מארצות הברית ומיפן בלבד. הווידאו באתר הוא בפורמט פלאש ובעל רזולוציה גבוהה יותר מזו המוצעת ב-YouTube, אך פחותה מאיכות שידורי הטלוויזיה המסורתית (SD). מספר תוכניות טלוויזיה וסרטים באתר מוצעים לצפייה גם באיכות הבחנה גבוהה. תוכן האתר זמין לצפייה באתרים נוספים כגון AOL, MSN, MySpace, Yahoo ו-Fancast.com.

== היסטוריה ==
הולו היא יוזמה משותפת של חברת NBC Universal וחברת News Corporation, אשר הקמתה מומנה על ידי קרן ההשקעות הפרטית Providence Equity Partners בעלות ראשונית של 100 מיליון דולרים.
המיזם הוכרז לראשונה באופן רשמי במרץ 2007 והשם "Hulu" נבחר בהמשך בסוף אוגוסט 2007, בזמן השקת האתר. בשלב הראשון איפשר האתר למשתמשים להשאיר את כתובות הדוא"ל שלהם בלבד על מנת שיקבלו בהמשך הזמנה לבחון את האתר כאשר תושק גרסת הבטא שלו. באוקטובר 2007 הושקה גרסת הבטא של האתר. משתמשים נבחרים הוזמנו לבחון אותה ואף הורשו להזמין לאתר את חבריהם. ב-12 במרץ 2008 הושק האתר באופן רשמי למשתמשים מארצות הברית בלבד. בספטמבר 2011 הושק האתר גם למשתמשים מיפן, ונכון ל-2023, אילו הן שתי המדינות היחידות עם גישה לאתר.

השם "Hulu" נלקח מביטוי במנדרינית ומשמעותו "מחזיק דברים בעלי ערך".

== התוכן ==
בנוסף לתוכניות של NBC ו-FOX, האתר מכיל גם תכנים של רשתות אחרות, כגון קומדי סנטרל, PBS, USA Network, Bravo, Fuel TV, FX, SPEED Channel, Sci Fi Channel, Style Network, Sundance Channel, E!, G4, Versus, Noggin TV, Nick Jr., PBS Kids Sprout, Disney Channel ו-Oxygen.

הסרטים באתר משתייכים בין היתר לאולפני סרטים כגון יוניברסל, פוקס המאה ה-20, מטרו גולדווין מאייר, ליונס גייט, וסרטי סוני.

סרטים וסדרות באתר המיועדים לצפייה על ידי קהל בוגר בלבד אינם מצונזרים, אך נגישים רק למשתמשים רשומים.

=== סרטים וסדרות טלוויזיה ===
למעלה מ-100 סרטים אמריקאים זמינים לצפייה בשירות, בהם הן סרטים קלאסיים והן סרטים עכשוויים, בנוסף לקדימונים לסרטים חדשים המיועדים לצאת בקרוב לאקרנים.
מאות סדרות טלוויזיה זמינות לצפייה בשירות, סדרות שירדו משידור וסדרות שעונות שלהן עדיין משודרות.

=== הגבלת הגישה ===
הסלוגן של הולו, "בכל מקום, בכל עת", התברר במהרה כמוטעה, משום שכל תוכן הווידאו באתר זמין רק למשתמשי האתר אשר נמצאים בארצות הברית. בשל סוגיות הקשורות בזכויות יוצרים וחוזים, למשתמשים הגולשים לאתר ממדינות אחרות ומנסים לצפות בתכנים, מוצגת ההודעה: "למרבה הצער, הווידאו עדיין איננו זמין במדינה או באזור שלך. אנו מתנצלים על אי הנוחות."

אף על פי כן, מבחינה טכנית ניתן כיום לעקוף מגבלה זו באמצעות תוכנות "anonymizers" כגון Hotspot Shield, אשר תכליתן היא להבטיח את פרטיות המשתמשים באינטרנט, וזאת משום שהן אינן מאפשרות לאתר את מיקום המשתמשים הנכנסים לאתר.

=== שידורים חיים ===
הולו סיפק בעבר גם שידורים חיים באיכות HD של אירועים שונים. ראויים לציון הם הדיבייטים לנשיאות של שנת 2008 וטקס הכניסה הרשמית לתפקיד הנשיא של ארצות הברית.

== קישורים חיצוניים ==

* 
* 

* 

== הערות שוליים ==

קטגוריה:שירותי הזרמת טלוויזיה באינטרנט
קטגוריה:אתרים מבוססי תוכן משתמש
קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-2007
קטגוריה:NBC
קטגוריה:חברות שהוקמו בשנות ה-2000
קרנונוס

תיאור דמותו של קרנונוס מ"[[עמוד יורדי הסירות" שהתגלה בפריז שבצרפת.]]
קרנונוס ב[[תגליף מואל קמוניקה]]
קֶרנונוס או קרננוס (Cernunnos או Cernenus - "בעל הקרניים") הוא אל פריון מהמיתולוגיה הקלטית שפולחנו היה נפוץ במערב אירופה. קרנונוס מתואר כאל בעל קרניים (לרוב קרני אייל).

קרנונוס מוזכר בכתובות שהתגלו בצרפת ובגרמניה. "עמוד יורדי הסירות" (Pilier des nautes) שהתגלה בפריז ומוצג כיום במוזיאון הלאומי של ימי הביניים (מוזיאון קלוני) בפריז. העמוד הוקם בראשית המאה הראשונה, ככל הנראה בשנת 14 לספירה, עם עלייתו לשלטון של הקיסר הרומי טיבריוס. העמוד, שהתגלה בשנת 1710, מתאר את קרנונוס ואלים קלטיים נוספים, לצד אלים מהמיתולוגיה הרומית כגון יופיטר, וולקן, קסטור ופולוקס.

כתובות נוספת המזכירות את קרנונוס התגלו בלוקסמבורג. כתובות אלה מוקדשות "לאל קרונינקוס".

מלבד כתובות אלה, התגלו מספר תגליפים המתארים את דמותו של האל מבלי לציין את שמו. הקדום שבהם התגלה בוואל קמוניקה שבאיטליה, והוא מתוארך למאה הרביעית לפנה"ס. דוגמה נוספת היא קדרת יונדסטרופ מיוטלנד מהמאה הראשונה לפנה"ס.

קרנונוס מתואר לרוב כאדם מבוגר ומזוקן בעל שער ארוך וקרניים. לרוב הוא עונד לצווארו טורק - שרשרת קלטית המסמלת אצולה. קרנונוס אוחז בידו לרוב ארנק מלא מטבעות או שרשראות. לרוב הוא מתואר כשלצידו בעלי חיים (בדרך כלל איילים) - ובכך מגולם תפקידו כאל הטבע ובעלי החיים. כמו כן קרנונוס נחשב כאל הציד (אף שב"עמוד יורדי הסירות" הוא מתואר כאל המסחר והעושר, וכאל הימאים).

לעיתים מתואר קרנונוס כנחש לו קרני אייל (אף כי ייתכן ומדובר באל קלטי אחר).

==ראו גם==
* הרן הצייד

==קישורים חיצוניים==

* 
* 

== הערות שוליים ==

קטגוריה:אלים בריטיים וגאליים קדומים
קטגוריה:אלי פריון
קטגוריה:אלי ציד
קטגוריה:אלי טבע
קטגוריה:אלי בעלי חיים
קטגוריה:אלי מסחר
אקליפטוס סטיגריאנה

אקליפטוס סטיגריאנה (שם מדעי: Eucalyptus staigeriana, באנגלית נקרא: Lemon Ironbark או Lemon-scented) הוא עץ קטן וקשה ממשפחת ההדסיים שגדל באופן טבעי על גבעות באזור נהר פלמר שבאזור חצי האי כף יורק וצפון קווינסלנד שבאוסטרליה. מהעלים מפיקים שמן אתרי המשמש לחומרי טעם ולארמותרפיה. מהעלים מכינים תבלינים ורכיבי תה.

עלי אקליפטוס סטיגריאנה מכילים כ-2.9%-3.4% שמן. עליו משמשים כתבלין להוספת ריח נעים לאוכל, עליו משמשים גם בממתקים ולתה. העלים הם בעלי טעם של לימון וגם טעם המזכיר קצת רוזמרין.

==קישורים חיצוניים==

קטגוריה:צמחים שתוארו ב-1883
קטגוריה:טקסונים שתוארו בידי פרדריק מנסון ביילי
סטיגרנה
קטגוריה:אוסטרליה: עצים
מודי כידון

מודי כידון (נולד ב-17 בספטמבר 1954) הוא איש עסקים הפועל בתחומי הנדל"ן בישראל ומחוצה לה ועוסק גם בהון סיכון ובפרסום.

== ביוגרפיה ==
כידון, בוגר בית הספר התיכון החקלאי פרדס חנה, שירת כטייס בחיל האוויר, והמשיך לטוס עד גיל 45, במסגרת שירות מילואים, אותו סיים בדרגת רב-סרן. הוא בוגר תואר ראשון בכלכלה באוניברסיטת תל אביב, ולימודי ניהול מתקדמים (AMP) בבית הספר למנהל עסקים של אוניברסיטת הרווארד. כידון מתגורר בתל אביב, ואב לארבעה ילדים. 

את דרכו בעולם העסקים, החל ב-1981, עם שחרורו משירות קבע, כאשר הצטרף לחברת הפרסום גיתם מערכות תדמית, שנוסדה על ידי אביו יוחנן (דובז'ה) גולדברג-כידון, ובן דודו משה תאומים. הצלחת החברה בשוק הישראלי הובילה בשנת 1994 את ענקית הפרסום אומניקום להיות לחברת הפרסום הבינלאומית הראשונה המשקיעה בישראל, באמצעות רכישת 49% מגיתם על ידי BBDO Worldwide, והקמת Gitam/BBDO. החברה הישראלית מחזיקה כיום בשמונה עשרה חברות בתחומי הפרסום, יחסי ציבור, תוכן שיווקי, ייעוץ אסטרטגי, דיגיטל, הפקה, ניהול משברי סייבר ורכש מדיה. מזה 25 שנים ברציפות, נמנית גיתם בין ארבע קבוצות הפרסום המובילות בישראל.

באוגוסט 1997 יזמה גיתם והפיקה את הפרסומת הראשונה שצולמה בחלל. הפרסומת הייתה עבור החלב העמיד של תנובה, שתדמיתו נפגעה בעקבות פרשת הסיליקון בחלב. הפרסומת אף נרשמה בספר השיאים של גינס. 

כידון כיהן כיו"ר איגוד חברת הפרסום במשך ארבע קדנציות: בשנים 1994-1990 ו-2013-2009. בשנים 1990 - 1994 הוביל מאבק לפלורליזם של מכירת פרסום בטלוויזיה המסחרית, יזם את הקמת חברת הרייטינג לטלוויזיה והיה יו"ר וועדת המחקר אשר קבעה את שיטת המדידה. בכהונתו הרביעית, החל מ-2009, היה מעורב בשינוי שיטת התגמול בענף הפרסום. האיגוד בראשותו היו הגוף שיזם את גוף מדידת הרייטינג באינטרנט בישראל.

כידון נמנה עם מייסדי חברת ויתניה בשנת 1995. ויתניה היא חברה יזמית בתחום הנדל"ן המניב, נסחרת בבורסה בת-אביב ומחזיקה נכסים בהיקףשל כ- 230,000 מטר מרובע ובפיתוח של עוד כ- 350,000 מטר מרובע. בשנת 2021 מכרה החברה את אחד המגדלים בפרויקט ויתניה תל אביב לבנק הפועלים תמורת 970 מיליון ש"ח. 

בשנת 2010 הקים כידון יחד עם יניב מלמוד את חברת אלטו (Alto), כידון מכהן כ- co-founder & Executive Chairman. החברה מנהלת קרנות נדל"ן בארצות הברית בתחומי הלוגיסטיקה והמרכזים המסחריים. אלטו השקיעה עד כה 2024 ב-76 נכסים בהיקף של 1.5 מיליארד דולר ושווי נכסיה עומד על 1.4 מיליארד דולר.

בשנת 2024 בעקבות מתקפת הטרור הרצחנית של השבעה באוקטובר שהותירה מעל 400 ילדות וילדים יתומים מודי כידון חבר עם עוד מספר אנשים ייסד את קרן עטופים באהבה 

- Israeli Children's Fund מתוך רצון להושיט יד למשפחות אשר איבדו את היקר להן מכל, וכעת בונות בגבורה את חייהן מחדש, מודי מכהן כיזם וחבר הבורד בקרן המחויבת

לסייע לילדים לגלות את הכוחות והפוטנציאל הגלומים בהם ולממש אותם, זאת באמצעות פיתוח תוכניות העצמה אישית, טיפוח כישרונות, מנטורינג, מימון משלים לטיפול נפשי ומענקים כספיים.

יעד הגיוס כ- 80 מיליון דולר עד כה גויסו כ- 23 מיליון דולר. בין הגופים שתורמים ניתן למצוא את ה- UJA, קרן שוליך, בנק הפועלים עוד..

תחביבים: 

חתירה, גולף, טניס.

== קישורים חיצוניים ==

* [https://www.gitam.co.il/ אתר גיתם BBDO]
* [https://www.alto-investments.com/ אתר אלטו]
* [https://vitania.co.il/ אתר ויתניה]
*

==הערות שוליים==

קטגוריה:פרסומאים ישראלים
קטגוריה:אנשי עסקים ישראלים
קטגוריה:טייסי חיל האוויר הישראלי
קטגוריה:בוגרי אוניברסיטת תל אביב
קטגוריה:בוגרי בית הספר לעסקים של הרווארד
קטגוריה:בוגרי בית הספר התיכון החקלאי פרדס חנה
קטגוריה:ישראלים שנולדו ב-1954
סטפן בראון

סטפן בראון ולקוחה בחנותו שבתל אביב. מתוך הסרט "סטפן בראון"{{תמונה להחלפה}}
סטפן בראון (18 ביוני 1914 - 5 באפריל 1990) היה פרוון ישראלי.

נולד בברטיסלאבה למשפחה יהודית דוברת הונגרית ולמד פרוונות כנער מדודו. ב-1938 עלה לישראל עם אחיו הגדול. החל משנות ה-50 בית האופנה שלו ברחוב אלנבי בתל אביב, שעסק בפרוונות (עיצוב בגדי פרווה) הפך לאחד החשובים בעיר, ובראון היה אחד מן המעצבים המובילים ל"חברה הגבוהה" הישראלית של אותם ימים, ליהדות התפוצות ואף לכוכבות כמו מרלן דיטריך, אליזבת טיילור וסופיה לורן.

בסוף שנות ה-80, לאחר שדעת הקהל בנושא זכויות בעלי חיים התפתחה וקראה להפסקת קיומה של תעשיית הפרוות, ירדה קרנה של החנות, עד למכירתה. בראון נפטר שנים ספורות לאחר מכן ב-1990 מדום לב. בראון הותיר את כל הונו לחייט אליעזר (לצי) ראט, שהיה בן זוגו לחיים מאז תחילת שנות ה-50. לאחר מותו, משפחתו של בראון ניהלה מאבק משפטי על עזבונו שהסתיים בהשארת צוואתו המקורית על כנה. ב-2007 יצא לאקרנים סרטו התיעודי של איתמר אלקלעי, "סטפן בראון", העוסק בחייו הסוערים של הפרוון וביחסיו עם ראט ובני משפחתו.

במקום שבו עמד סטודיו הפרוונות של בראון נפתחה מסעדה הנושאת את שמו, "סטפן בראון".

== קישורים חיצוניים ==

* [https://jfc.org.il/movie/36106-2/ "סטפן בראון" - הסרט המלא לצפייה] באתר [https://jfc.org.il/ ארכיון ישראלי לסרטים - סינמטק ירושלים]

* [http://hot.ynet.co.il/home/0,7340,L-9741-58541,00.html הסרט "סטפן בראון"] באתר ynet HOT
*

קטגוריה:אנשי אופנה ישראלים
קטגוריה:להט"בים ישראלים
קטגוריה:אנשי העלייה החמישית
קטגוריה:ישראלים שנולדו ב-1914
קטגוריה:ישראלים שנפטרו ב-1990
JavaServer Faces

JavaServer Faces (ראשי תיבות: JSF) הוא מפרט לפיתוח ממשקי משתמש עבור יישומי רשת הכתובים בשפת Java. 

אף על פי ש-JSF בנויה על גבי טכנולוגיית ה-JSP, היא מציעה למפתח מודל השונה מ-JSP ומ-Servlets, של בקשה ותגובה (HTTP Request/Response).

העיקרון המנחה ב-JSF הוא שימוש ברכיבי תוכנה (components) בתוך דפי היישום. רכיבים אלו מקושרים לאובייקטים בשרת ושומרים על ערכם בצורה אוטומטית. עיקרון זה חוסך הרבה קוד Java בדפים ובכך מאפשר הפרדה בין שכבת התצוגה (view) לשכבת הבקר (controller) ושכבת הלוגיקה העסקית (business logic). כך נשמר מודל MVC ועל כן פיתוח היישום פשוט יותר.

ל-JSF ישנם מימושים רבים, אך המימוש הנפוץ ביותר נכון לתחילת העשור השני של המאה ה-21 הוא של חברת אורקל, שירש את המימוש של סאן. הוא מכונה Mojarra.

== גרסאות ==
* 11 במרץ 2004 - JSF 1.0 
* 27 במאי 2004 - JSF 1.1
* 11 במאי 2006 - JSF 1.2 
* 2009 - JSF 2.0

== קישורים חיצוניים ==

* 
* [https://javaserverfaces.java.net הדף הרשמי של JSF], מתוך האתר של אורקל
* [http://jcp.org/aboutJava/communityprocess/pr/jsr314/index.html מפרט JSF2.0]

קטגוריה:Java
פרמייר ליג המילואים

פרמייר ליג המילואים (באנגלית: Premier Reserve League) הייתה ליגת קבוצות המילואים העליונה עבור קבוצות המילואים של מועדוני הכדורגל מהפרמייר ליג. הליגה פורקה בסוף עונת 2011/2012 והוחלפה בליגת הפיתוח המקצועית.

== היסטוריה ==
הליגה במתכונתה הנוכחית נפתחה בשנת 1999, והחליפה את הליגה המרכזית בצפון ואת ליגת איחוד הכדורגל בדרום בתור הדרגה הגבוהה לקבוצות מילואים בכדורגל, והליגות הקודמות המשיכו בתור דרגות נמוכות יותר של קבוצות.

עד עונת 2004/2005 לליגה היו שתי אלופות: אלופת מחוז דרום ואלופת מחוז צפון. החל מעונה זו, נערך בין אלופות המחוזות משחק גמר כדי לקבוע אלופה יחידה. במשחק הגמר הראשון ששוחק, אלופת המחוז הצפוני מנצ'סטר יונייטד מילואים ניצחה את אלופת המחוז הדרומי צ'רלטון את'לטיק מילואים בתוצאה 2–4.

הליגה פורקה בסוף עונת 2011/2012 לאחר שקבוצת המילואים של טוטנהאם הוטספר החליטה שלא לקחת חלק בעונת 2011/2012. בעקבותיה, קבוצות רבות מהליגה החליטו שלא להשתתף בה בעונה הבאה. בגלל המחסור בקבוצות, הליגה פורקה. הליגה הוחלפה בליגת הפיתוח המקצועית, שהיא ליגת המילואים של קבוצות הפרמייר ליג עד גיל 21.

== פורמט ==
הליגה חולקה לשני מחוזות: צפון ודרום. החל מעונת 2004/2005 הונהג משחק פלייאוף בין אלופות המחוזות, כאשר המנצחת זכתה באליפות הליגה.

קבוצות הליגה לא ירדו מפרמייר ליג המילואים לליגה השנייה בהתאם למיקומן בליגה בסיום העונה, אלא לפי מיקומן של קבוצות הבוגרים המתאימות של המועדונים שלהם. אם הקבוצה הבוגרת ירדה ליגה מהפרמייר ליג, קבוצת המילואים ירדה ליגה מפרמייר ליג המילואים. בהתאמה, עלו ליגה קבוצות המילואים של המועדונים שעלו ליגה מהצ'מפיונשיפ אל הפרמייר ליג.

== אלופות הליגה ==
{| class="wikitable"
!עונה
!אלופת מחוז צפון
!אלופת מחוז דרום
!אלופת הליגה
|-
|1999/2000
|ליברפול מילואים
|דרבי קאונטי מילואים
| rowspan="5" |לא נערך משחק פלייאוף
|-
|2000/2001
|אברטון מילואים
|דרבי קאונטי מילואים
|-
|2001/2002
|מנצ'סטר יונייטד מילואים
|איפסוויץ' טאון מילואים
|-
|2002/2003
|סנדרלנד מילואים
|ווטפורד מילואים
|-
|2003/2004
|אסטון וילה מילואים
|צ'רלטון מילואים
|-
|2004/2005
|מנצ'סטר יונייטד מילואים
|צ'רלטון מילואים
|מנצ'סטר יונייטד מילואים
|-
|2005/2006
|מנצ'סטר יונייטד מילואים
|טוטנהאם הוטספר מילואים
|מנצ'סטר יונייטד מילואים
|-
|2006/2007
|בולטון וונדרס מילואים
|רדינג מילואים
|רדינג מילואים
|-
|2007/2008
|ליברפול מילואים
|אסטון וילה מילואים
|ליברפול מילואים
|-
|2008/2009
|סנדרלנד מילואים
|אסטון וילה מילואים
|אסטון וילה מילואים
|-
|2009/2010
|מנצ'סטר יונייטד מילואים
|אסטון וילה מילואים
|מנצ'סטר יונייטד מילואים
|-
|2010/2011
|בלקבורן רוברס מילואים
|צ'לסי מילואים
|צ'לסי מילואים
|-
|2011/2012
|מנצ'סטר יונייטד מילואים
|אסטון וילה מילואים
|מנצ'סטר יונייטד מילואים
|}
קטגוריה:ליגות כדורגל באנגליה
קטגוריה:תחרויות כדורגל לא פעילות
קטגוריה:פרמייר ליג
ניהול צי רכב

ניהול צי רכב הוא תפקיד נפוץ בארגונים שמפעילים כמות ניכרת של אמצעי תחבורה ("צי רכב"), לשם תפעול ובקרה יעילים של צי הרכב. זוהי משימה מרכזית בחברות שינוע, ומשימה חשובה בארגונים שבהם השינוע הוא מרכיב חשוב בפעילות, כגון תעשיית מזון, צבא ועוד.
==תחומי הסמכות==
ניהול צי רכב כולל:
;בטיחות בתחבורה
* בישראל, על פי [https://www.nevo.co.il/law_html/Law01/p230_011.htm תקנות התעבורה] מחויב כל ארגון שלו מעל 20 כלי רכב כבדים (אוטובוס, מונית, רכב מסחרי, או רכב עבודה שמשקלם הכולל המותר עולה על 3,500 ק"ג) או 40 קלים (רכב נוסעים פרטי, רכב עבודה, או רכב מסחרי שמשקלו הכולל המותר עד 3,500 ק"ג) במינוי "קצין בטיחות בתעבורה" מוסמך.
;תפעול
* בקרה ואיתור צי - כיום ניתן לביצוע על בסיס GPS המאפשר בקלות איתור כלי הרכב ומעקב אחר נסיעתם.
* דוחות - הפקת דוחות תקופתיים על ביצועי הצי.
* התראות - הודעות על חריגות מהירות, תחילת נסיעה, תקלות שונות וכו'.
;תחזוקה
*בקרת תחזוקה כוללת באמצעות מעקב אחרי טיפולים.
** כרטיס רכב משמש לניהול טיפולים, מבחני רישוי וביטוחים תוך מתן דגש להיסטוריית טיפולים, תיקונים ותאונות שעבר הרכב.
;סדרן
* כרטיסי לקוח - כרטסת הנבנית על פי רשימת הלקוחות על מנת לטפל בהם בצורה אישית ולאפשר תקשורת בינם לבין הנהג המבצע את המשימה.
* בניית משימות - תכנון רשימת המשימות היומיות.
* תרשים (גאנט) לו"ז משימות - תרשים המראה את פריסת וקצב התקדמות המשימות היומיומית.

== ביצוע ==
אחד הפתרונות המקובלים בחברות גדולות שלהן ציי רכב, היא השארת הבעלות על צי הרכב בידי חברות ליסינג, כך שמינוי והעסקת קצין הבטיחות בתעבורה וניהול צי הרכב מושאר ביד חברת הליסינג.

בעולם ניהול הצי הכבד קיימים פתרונות ואמצעים רבים לניהול. אחת הדרכים המקובלות היא שימוש בתוכנות כגון: תוכנת ניהול צי, תוכנה לבניית משימות, תוכנת איתור ודוחות (כגון GPS), מעקב אחר הדוחות מהדלקנים ועוד.

== ראו גם ==
*טלמטיקה

קטגוריה:מערכות מידע
קטגוריה:לוגיסטיקה
קטגוריה:טכנולוגיות מידע
צי רכב
אריאל אפרים אשבל

אריאל אפרים אשבל (נולד ב-31 במאי 1982 בתל אביב) הוא במאי תיאטרון עצמאי ישראלי.

אשבל הוא בוגר מגמת התיאטרון של תיכון עירוני א' לאמנויות בתל אביב (2000), בית הספר לתיאטרון חזותי בירושלים (2006) ואוניברסיטת תל אביב, בה למד לתואר ראשון בפילוסופיה והיסטוריה (2010). ביים בפסטיבלי עכו את ההצגות "הדיבוק – בין שני עולמות" (2000), "קוראז'" (2001), "גרעינים" (זוכת הפרס הראשון 2003), "מלתעות" (2006) ו"GIANT" (בשיתוף איזבל לואיס, 2012). יזם ואצר בתיאטרון תמונע את האירועים "קרב-רב", "כלבלב" (2005) ו"עור לבן מסכות שחורות" (2007).

בנוסף לעבודתו כבמאי, אשבל מעצב תאורה למופעי תיאטרון, מחול ומוזיקה. אשבל שיתף פעולה בין היתר עם הכוריאוגרפים רונית זיו, שרון צוקרמן וענת דניאלי, להקת המחול "מוזע", להקות הרוק "הבילויים" ו"דפנה והעוגיות", עם המוזיקאים/פרפורמרים מאיה דוניץ, יוני סילבר, מיכל אופנהיים-לנדאו וכן עם מקהלת גבעול ואנסמבל "רפלקס" של המלחינה קרן רוזנבאום. הופיע בעבודותיהן של הכוריאוגרפיות ענבל בן זקן (תיאטרון תמונע 2002) ואסנת קלנר ("גוונים במחול" 2003).

שימש בין היתר דרמטורג בעבודתו של הכוריאוגרף ברק מרשל "מונגר" (2008) ובמאי שותף בעבודתו של האמן הבינתחומי דניאל לנדאו "One Dimensional man". בשנים 2000–2003 היה תאורן הבית של תיאטרון תמונע, לקח חלק בסדנאות "תמונע" בהנחיית נאוה צוקרמן והיה חבר בוועדה האמנותית של התיאטרון. בין השנים 2008–2010 ניהל אמנותית לצד צוקרמן את פסטיבל המחול השנתי "אינטימדאנס".

זכה במלגת קרן שרת אמריקה ישראל בשנים 2003/4, 2004/5, 2005/6 ו-2007/8, במענק היצירה ליוצר מבטיח מטעם הקרן בשיתוף תיאטרון תמונע בשנת 2003, בפרס ראש עיריית ירושלים ותיאטרון הזירה הבין-תחומית לשנת 2006, מלגת קרן "מורשה" בשנת 2007, והשתתף בתוכנית האירוח לבמאים צעירים מטעם מכון גתה ו[http://www.iti-worldwide.org/ ארגון התיאטרון הבינ"ל] ב-2011.

אשבל הוא בנו של הפובליציסט ישעיהו אשבל ואחיה של השחקנית רותם אבוהב. משנת 2011 הוא מתגורר בברלין, גרמניה עם בן-זוגו, השחקן והפרפורמר יאן-סבסטיאן שובה. השניים נישאו בעיריית ניו יורק באוגוסט 2011.

==קישורים חיצוניים==
*[http://www.arielefraimashbel.blogspot.com בלוג/אתר רשמי]
* 
* 
* גרעינים, [http://www.habama.co.il/PagesTelAviv/Event.aspx?Subj=1&Area=1&EventId=6093 תיאטרון], אתר הבמה, אוקטובר 2003

קטגוריה:במאי תיאטרון ישראלים
קטגוריה:בוגרי תיכון עירוני א' (תל אביב)
קטגוריה:בוגרי בית הספר לתיאטרון חזותי
קטגוריה:בוגרי אוניברסיטת תל אביב
קטגוריה:מעצבי תאורה ישראלים
קטגוריה:ישראלים שנולדו ב-1982
פרס נין

פרס נין (סרבית באותיות לטיניות Ninova nagrada; באותיות קיריליות Нинова награда) הוא פרס ספרותי המוענק על ידי השבועון "נין", היוצא לאור בבלגרד, מאז 1954. הפרס מוענק מדי שנה בינואר, ליצירה הספרותית הטובה ביותר שהתפרסמה בסרביה בשנה החולפת. לפני פירוק יוגוסלביה, הוענק הפרס ליצירה הטובה ביותר ביוגוסלביה. 

הפרס הוא אחד היוקרתיים ביותר בספרות הסרבית (בעבר, בספרות היוגוסלבית). אוסקר דוִיצ'ו זכה בפרס שלוש פעמים, מתוכן פעמיים ברצף (1963-1964). שני סופרים זכו פעמיים: דוֹבּריצה צ'וֹסיץ' וז'יבוֹיִין פבלוביץ'. 

ב-1959 לא הוענק הפרס. הזוכה לשנת 1972, דנילו קיש, החזיר את הפרס כמה שנים מאוחר יותר כביטוי למחאה פוליטית.

==קישורים חיצוניים==

קטגוריה:סרביה: תרבות
קטגוריה:יוגוסלביה: תרבות
נין
קטגוריה:ספרות יוגוסלבית
קיקולואיס

מזבח אלילי לאל קיקולוס (מאדים)
קיקולואיס (Cicolluis או Cicoluis ) הידוע גם בשם קיקולוס (Cicollus או Cicolus) או קיקולוי (Cicollui) היה אל במיתולוגיה הקלטית. משמעות שמו "בעל החזה הגדול" דבר המעיד על עצמתו.

בעת מפגש התרבות הקלטית עם התרבות הרומית, זוהה קיקולואיס עם האל מרס מהמיתולוגיה הרומית.

השם "מארס קיקולואיס" מופיע על כתובות רבות מגאליה (צרפת של ימינו) ומדרום גרמניה, אולם בקוט-ד'אור התגלו כתובות בהן מופיע השם "קיקולואיס" לבדו, וכן בשווייץ התגלו כתובות ובהם השם "קיקולוס" לבדו.

מהכתובות ניתן ללמוד כי האלות ליטאוויס או בלונה נחשבו לזוגתו של קיקולואיס.

==קישורים חיצוניים==
* [https://web.archive.org/web/20070927003149/http://www.celtnet.org.uk/gods_c/cicolluis.html תיאור האל קיקולואיס ותיאור ממצאים ארכאולוגיים שהתגלו]

קטגוריה:אלים בריטיים וגאליים קדומים
קטגוריה:אלי מלחמה
מחוזות אלבניה

אלבניה מחולקת מבחינה אדמיניסטרטיבית ל-12 מחוזות (qark, צ'ארק). המחוזות מחולקים ל-61 מועצות. חלוקה זו נכנסה לתוקפה בשנת 2000. 

== היסטוריה ==
מאז הכרזת העצמאות של אלבניה מהאימפריה העות'מאנית ב-1912, אלבניה שינתה את החלוקה המינהלית שלה כ-21 פעמים. עד לשנת 2000, החלוקה הראשית הייתה לנפות (), שמספרן, שטחן וחשיבותן השתנו במהלך הזמן.<ref name=":0" /> הנפות חולקו לקבוצות שהיוו 12 מחוזות החל משנת 1991.<ref name=":0" />

החלוקה למחוזות כיום<ref></ref> מתבססת על החוקה משנת 1998 ויושמה ב-31 ביולי 2000.<ref name=":0"></ref> החלוקה לנפה בוטלה לחלוטין והוחלפה בחלוקה לעיריות באזורים עירוניים ולקומונות שחולקו לכפרים באזורים הכפריים. בשנת 2014, הוחלט לחלק את המחוזות לעיריות בלבד, והקומונות משמשות כחלוקה מנהלית משנית לעיריות.

== רשימת המחוזות ==
{| class="wikitable sortable"
!שם
!שם באלבנית
!בירה
!שטח (קמ"ר)<ref></ref>
!אוכלוסייה(2022)<ref name="Population INSTAT"></ref>
!סמל
|-
!בראט
|Beratit
|בראט
|1,798
|115.050
|37x37 פיקסלים
|-
!דיבר
|Dibër
|פשקופי 
|2,586
|109.585
|33x33 פיקסלים
|-
!דורס
|Durrës
|דורס
|766
|291.325
|25x25 פיקסלים
|-
!אלבסן
|Elbasan
|אלבסן
|3,199
|259.112
|31x31 פיקסלים
|-
!פייר
|Fier
|פייר 
|1,890
|278.413
|34x34 פיקסלים
|-
!ג'ירוקסטרה
|Gjirokastër
|ג'ירוקסטרה
|2,884
|55.278
|40x40 פיקסלים
|-
!קורצ'ה
|Korçë
|קורצ'ה 
|3,711
|197.303
|46x46 פיקסלים
|-
!קוקס
|Kukës
|קוקס
|2,374
|72.768
|25x25 פיקסלים
|-
!לז'ה
|Lezhë
|לז'ה 
|1,620
|117.283
|25x25 פיקסלים
|-
!שקודרה
|Shkodër
|שקודרה
|3,562
|193.009
|33x33 פיקסלים
|-
!טירנה
|Tirana
|טירנה
|1,652
|919.511
|35x35 פיקסלים
|-
!ולורה
|Vlorë
|ולורה
|2,706
|184.955
|38x38 פיקסלים
|}

== קישורים חיצוניים ==

* [https://web.archive.org/web/20170609203120/http://www.reformaterritoriale.al/en/ תיאור רפורמה מקומית]

==הערות שוליים==

מחוזות

simple:Albania#Divisions
רוג

רוג (באנגלית: Rogue) היא דמות בדיונית של גיבורת על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Avengers Annual #10 מנובמבר 1981 ונוצרה על ידי הכותב כריס קלרמונט והמאייר מייקל גולדן.

רוג הוא האלטר-אגו של אנה מארי, אשר מחשיבה את כוחה כקללה יותר מרוב המוטאנטים. כוחותיה כוללים ספיגת זיכרונות וכוחותיהם של מוטאנטים שבאים איתה במגע, כמו גם כוח-על. רוג גדלה במדינת מיסיסיפי. אחרי שברחה מביתה, היא נלקחה על ידי מיסטיק, והצטרפה לאחוות המוטאנטים. היא חזרה לאקס-מן אחרי שספגה כוחות ממוטאנטים וגיבורי על אחרים כמו גברת מארוול והקרי.

רוג נהייתה אחת הדמויות הפופולריות בסדרה החל משנות ה-80 של המאה ה-20, והיא מופיעה בכל הסדרות המצוירות, במשחקי המחשב ובסרטים על הסדרה. בסרטים היא מגולמת על ידי השחקנית אנה פקווין. בדרך כלל היא מזוהה על ידי פס לבן בקדמת שערה.

==ביוגרפיה בדיונית==
קיימות כמה גרסאות לגבי עברה של רוג; חלק טוענים שהיא ברחה מאביה וחלק טוענים שהיא אפילו לא הכירה אותו כי הוא עזב אותה כשהייתה תינוקת. רק 20 שנה לאחר שדמותה התגלתה, נחשף שמה האמיתי של רוג, אנה מארי.

אחד האירועים ששינו את אופייה הוא מגע עם נער בשם קודי רובינס. השניים גדלו ביחד. במהלך פלרטוט, רוג נגעה בקודי, מה שגרם לו לנזק בלתי הפיך.

כשהצטרפה לאקס-מן הכירה את גמביט (רמי לבו), מוטאנט שרמנטי שהחל לפלרטט איתה ולחזר אחריה. בהתחלה היא דחתה אותו מחשש שאם תיגע בו הוא ייפגע וייפול לתרדמת כמו קודי. אך בהמשך היא מתאהבת בו ובסוף הם מתחתנים.

==קישורים חיצוניים==

* [https://www.marvel.com/characters/rogue דף הדמות] באתר הרשמי של מארוול קומיקס
* [https://marvel.fandom.com/wiki/Rogue דף הדמות] בפרויקט פאנדום של מארוול קומיקס

קטגוריה:אקס-מן: דמויות
קטגוריה:מורים בדיוניים
קטגוריה:מאומצים בדיוניים
קטגוריה:ילדים בדיוניים